钦定古今图书集成/明伦汇编/宫闱典/第004卷 > 《宫词六首》前人
## 钦定古今图书集成/明伦汇编/宫闱典/第004卷 > 《宫词六首》前人

四海昇平一事无，常参已散集诸儒。传宣群玉看名
画，先进开元《纳諌图》。
万里名王尽入朝，法宫置酒奏箫韶。千官一色真珠
袄，宝带攒装稳称腰。

花明昼锦柳摇丝，仙岛陪銮濯褉时。曲水番成飞瀑
下，逶迤银汉接清池。

儒臣春直奎章阁，玉陛牙牌报未时。仙仗已回东内
去，牡丹花畔得围棋。

玉碗调冰涌雪花，金丝缠扇绣红纱。彩笺御制题端
午，敕送皇姑公主家。

元戎承命猎郊坰，敕赐新罗白海青。得隽归来如奏
凯，天鹅驰送入宫庭。